**Beseda**

*… je znamenje, s katerim poimenujemo:*

* prvine predmetnosti (npr. sraka)
* razmerja v predmetnosti (npr. za)
* svoje razmerje do predmetnosti ali do naslovnika (npr. izvrstne)

Z njo lahko tudi kažemo.

Ima dogovorjen pomen in tvarno stran. Pomen je lahko konkreten ali abstrakten. Lahko so enopomenke ali večpomenke.

**Ločimo:**

* predmetnopomenske besede (npr. sraka)
* slovnične besede (npr. za)
* naklonske besede (npr. najbrž)
* kazalne besede (npr. te)

**Glede na tvarno stran besede ločimo:**

* enakozvočnice (enaka tvarna stvar, ne poimenujejo podobne predmetnosti)
  + enakoglasnice (izgovarjamo enako, pišemo drugače)
  + enakopisnice (pišemo enako, izgovarjamo različno)
* blizuzvočnice (podobna tvarna stran (podobno zvenijo), različen pomen; npr. oglašanje, oglaševanje)

**Pomenska razmerja:**

Sopomenskost, protipomenskost, nadpomenskost, podpomenskost, besedna družina (isti koren), tematsko polje.

**Slogovna vrednost:**

* slogovno nezaznamovane besede (ne razodevajo sporočevalca)
* slogovno zaznamovane besede (razodevajo sporočevalca). Vrste:
  + čustveno zaznamovane :
    - nalonjenost: ljubkovalnice, olepševalnice, otroške besede
    - nenaklonjenost: slabšalnice, zmerljivke, kletvice, prostaške besede
    - vznesenost
  + nečutveno zaznamovane:
    - narečno in pokrajinsko pogovorno zaznamovane
    - slengovsko in žargonsko zaznamovane
    - praktičnosporazumevalno (npr. punca), uradovalno (npr. reklamacija), strokovno (npr. šarenica) in publicistično (npr. zamujena priložnost) zaznamovane (razodevamo tudi družbeno vlogo)
    - časovno zaznamovane
      * neologizmi (npr. zabojnik, zgoščenka)
      * arhaizmi (npr. akotudi)

**Izvor besed:**

* domače (iz indoevropskega prajezika, praslovanščine, zgodnje slovenščine, nastajajo v novejšem času, izvirajo iz posnemanja naravnih zvokov)
* prevzete (prišle iz jezikov, s katerimi smo povezani kulturno ali zemljepisno):
  + sposojenke (popolnoma prilagojene)
  + tujke (deloma prilagojene – ohranjen le zapis)
  + citatne besede/besedne zveze (neprilagojene)

**Tvorjenost besed**

* Koren je osnovni morfem s konkretnim pomenom, skupnim celi besedni družini.
* Obrazilo je morfem, ki ima stvarni pomen.
* Končnica je morfem, ki ima slovnični pomen.

Tvorjenke so besede z obrazilom, netvorjenke pa ga nimajo (imajo le koren in končnico).

Podstava je del tvorjenke, ki se je ohranil pri tvorjenju (npr. **dram**a, **dram**atik, **dram**ski …)

Skladenjska podstava tvorjenke je pomensko precej splošna in slovnično zelo preprosta besedna zveza. Lahko je priredno ali podredno zložena. Jedro lahko opazujemo s pomenskega vidika (abstraktno/konkretno) ali z besednovrstnega vidika (samostalniška/pridevniška beseda, glagol, prislov).

Besedotvorni algoritem je postopek pretvarjanja skladenjskih podstav v nove besede:

1. Izhajamo iz skladenjske podstave.
2. Vzamemo tisto/tiste polnopomensko besedo, iz katere/katerih bomo delali novo besedo.
3. Te besede postavimo v izhodiščno obliko in ji odvzamemo slovnične lastnosti – dobimo besedotvorno podstavo bodoče tvorjenke.
4. Preostali del skladenjske podstave zamenjamo z obrazilom.
5. Dele bodoče tvorjenke pravilno razvrstimo.
6. Dele združimo in po potrebi spremenimo njihovo glasovno ali naglasno podobo.

**Načini tvorjenja besed:**

* Izpeljava (dodamo pripono, besedotvorna podstava je enodelna).
* Zlaganje (dodamo medpono, besedotvorna podstava je dvodelna).
* Sestavljanje (dodamo predpono, besedotvorna podstava je enodelna).
* Sklaplanje (mehanska združitev vseh delov, besedotvorna podstava je večdelna).
* Krnitev (odvzememo začetne, srednje ali končne glasove ali zloge).
* Sočasna krnitev in sklaplanje (npr. OŠ)

**!Vrste tvorjenk**: sestavljanka, izpeljanka, sklop, zloženka

V tvorjenih besedah prepoznamo besedotvorno podstavo (enodelna ali večdelna) in obrazilo (pripona, predpona, medpona).